ለኢትዮጵያ እድገት የተነደፉ ፖሊሲዎች ድርሻ ከፍተኛ ነው-አይ ኤም ኤፍ
 በኢትዮጵያ እየተመዘገበ ያለው እድገትና እድገቱን ለማስቀጠል መንግስት ያወጣቸው  ፖሊሲዎች ቁልፉን ሚና እየተጫወቱ መሁኑን አለም አቀፉ የገንዘብ ተቋም  ገለፀ፡፡ይሁን እንጂ የኢትዮጵያ መንግስት በዚህ አመት የሀገሪቱ ዕድገት ከ11 በመቶ በላይ ይመዘገባል ቢልም፣ከ7በመቶ  እንደማይበልጥ ከጠቅላይ ሚኒስትር ኃይለማሪያም  ደሳለኝ ጋር ውይይት ያደረጉት የአለም አቀፉን ገንዘብ ድርጅት ልዩ ልኡክ የመሩት ሚስተር ካል ዋጅድ ተናግረዋል፡፡ሚስተር ካል ዋጅ በመንግስት የተያዙ ፖሊሲዎች እና ስትራቴጅዎች ውጤት እያስመዘገቡ ቢሆንም አሁንም ለግሉ ዘርፍ የተሰጠው ትኩረት የበለጠ ሊጠናከር ይገባል ብለዋል፡፡በተለይ የባንክ ብድርን እንደማመቻቸት ያሉ ድጋፎች ዘርፉን ለማጎልበት ወሳኝ ድርሻ እንዳላቸው ነው የተነገሩት፡፡ጠቅላይ ሚንስትር ኃይለማሪያም ደሳለኝ በበኩላቸው መንግስታቸው የመሰረተ ልማት ዝርጋታን በማስፋፋት የግሉ ዘርፍ ለሀገራዊ ዕድገቱ ወሳኝ ሚና እንዲጫወት አስፈላጊውን ትኩረት ይሰጣል ብለዋል፡፡